Ρεκόρ 20ετίας!

Λοβέρδος: Κλόουν ο Βαρουφάκης!

Δένδιας: Διαβάστε τον... ποινικό κώδικα!

Άδωνις: Ψηφίζετε μνημόνια, αλλά μυαλό δεν βάλατε

Βενιζέλος: Διαρκές πραξικόπημα...

Άσφαιρη και μίζερη η πρωτοβουλία της ΝΔ

Δείτε όλες τις τελευταίες Ειδήσεις από την Ελλάδα και τον Κόσμο, τη στιγμή που συμβαίνουν, στο Protothema.gr

Σε σφυροκόπημα για την κυβέρνηση εξελίσσεται η συζήτηση στη Βουλή επί της πρότασης της ΝΔ για τη σύσταση εξεταστικής επιτροπής για το Σχέδιο Β. Ήδη στο βήμα έχουν ανέβει ο γραμματέας του ΚΚΕ Δημήτρης Κουτσούμπας, ο πρόεδρος της Ένωσης Κεντρώων Βασίλης Λεβέντης και η επικεφαλής της Δημοκρατικής Συμπαράταξης Φώφη Γεννηματά. Η κ.Γεννηματά κάλεσε τον πρωθυπουργό να πει την αλήθεια αν έδωσε εκείνος την εντολή για το Σχέδιο Β' και ταυτόχρονα ζήτησε να βγουν όλα στο φως για να μάθει ο λαός την αλήθεια για όσα έγιναν τα τελευταία χρόνια.Η συζήτηση στην Ολομέλεια πάντως, χαρακτηρίστηκε από υψηλούς τόνους αντιπαράθεσης, ενώ είναι χαρακτηριστικό ότι οι τόνοι ανέβηκαν στο τέλος της, μετά την ομιλία του Κυριάκου Μητσοτάκη όταν ξέσπασε καυγάς ανάμεσα στον πρόεδρο της Βουλής Νίκο Βούτση και βουλευτές της ΝΔ, αλλά και τον κ.Τσακαλώτο.Οι σημερινοί κυβερνώντες συνεχίζουν την πολιτική των προηγούμενων και δε θίγουν σε τίποτα όσους ευθύνονται για τη φτώχεια, επισήμανε ο Δημήτρης Κουτσούμπας στην ομιλία του στη Βουλή σχετικά με το plan X.Ο γενικός γραμματέας του ΚΚΕ κατηγόρησε τον πρωθυπουργό πως κοροϊδεύει ξεδιάντροπα τον λαό. Το δημοψήφισμα, συνέχισε, ήταν μαϊμού: το υπερήφανο όχι έγινε ναι στο μνημόνιο! Για το θέμα της συνεδρίασης υποστήριξε πως το πρόβλημα δε μπορεί να λυθεί με εξεταστική επιτροπή, αλλά με αλλαγή πολιτικής.Ο κ. Κουτσούμπας κλιμάκωσε την επίθεση λέγοντας ότι οι κόκκινες γραμμές έγιναν μαύρες μέρες για τους πολίτες. Οι μειώσεις στους μισθούς και οι απολύσεις είναι στην ημερήσια διάταξη στον ιδιωτικό τομέα, ανέφερε χαρακτηριστικά.Και έθεσε ένα ερώτημα προς την κυβέρνηση: Ντρέπεστε καθόλου, νιώθετε τύψεις; Είστε όλοι σας μια μεγάλη απάτη, κατέληξε και είπε πως ο λαός θα πρέπει να τιμωρήσει όλους τους κυβερνώντες.Με το που ανέβηκε στο βήμα της Βουλής ο Βασίλης Λεβέντης αισθάνθηκε την ανάγκη να επανέλθει στο θέμα της απλής αναλογικής. «Με ρώτησε δημοσιογράφος τι πήρα» ξεκίνησε την τοποθέτησή του. «Δεν πήρα και δεν έδωσα τίποτα» έδωσε ο ίδιος την απάντηση και άσκησε ξανά κριτική στη... Φώφη Γεννηματά. «Δε μπορώ να κοιμηθώ» αποκάλυψε.Πάντως, ο πρόεδρος της Ένωσης Κεντρώων εξέφρασε τη διαφωνία του στο θέμα της εκλογής Προέδρου της Δημοκρατίας από το λαό, αντιπροτείνοντας στην τρίτη ψηφοφορία να εκλέγεται Πρόεδρος με 160 ψήφους. Διαφώνησε και στο θέμα των δημοψηφισμάτων, λέγοντας ότι είναι παρακινδυνευμένη επιλογή.Αποκάλυψε, μάλιστα, ότι σύντομα θα έχει συνάντηση με τον πρωθυπουργό, δίνοντας τροφή για νέα σενάρια σε ότι αφορά στη συνεργασία ΣΥΡΙΖΑ και Ένωσης Κεντρώων. Επανερχόμενος στο θέμα της αναθεώρησης ο κ. Λεβέντης πρότεινε να παραπέμπεται σε δίκη ο πρωθυπουργός οταν η χώρα θα ξεπερνά το 3% έλλειμμα.Σε ότι αφορά στην πρόταση για εξεταστική υποστήριξε ότι δεν τη στηρίζει γιατί περιλαμβάνει μόνο την περίοδο Βαρουφάκη και τάχθηκε υπέρ της έρευνας από το 2004 έως σήμερα. Στο πλαίσιο αυτό, υποστήριξε ότι ο Βαρουφάκη ήταν αυτός που παρέσυρε τον πρωθυπουργό.Με αφορμή αυτή του τη στάση επισήμανε ότι τον κατηγορούν πως είναι δεκανίκι του Τσίπρα. «Δεν είμαι δεκανίκι του Τσίπρα, δε θα ήταν έξυπνο» τόνισε.Όπως και ο κ. Λεβέντης ο υπουργός Οικονομικών προτίμησε να ασχοληθεί με την... απλή αναλογική, καλώντας το ΠΑΣΟΚ να απαλλαγεί από τον Βενιζέλο και τον Λοβέρδο!Σε ότι αφορά στις αποκαλύψεις Γκάλμπρεϊθ ο κ. Τσακαλώτος πήρε αποστάσεις λέγοντας ότι δεν το έχει διαβάσει, αλλά ότι οι τοποθετήσει των βουλευτών της ΝΔ του προκάλεσαν το ενδιαφέρον.Ως προς την ακολουθούμενη πολιτική υποστήριξε ότι η σύγκρουση δεν ήταν επιλογή της κυβέρνησης ΣΥΡΙΖΑ- ΑΝΕΛ, λαμβάνοντας σαφείς αποστάσεις από τον προκάτοχό του, ο οποίος είχε καλέσει τους πολίτες να είναι μαζί του και μετά την... ρήξη!Κινούμενος στη γραμμή που είχε χαράξει από την πρώτη στιγμή της ομιλίας του ο υπουργός Οικονομικών είπε ότι θα πάει στην Ευρώπη με τον... αντιμνημονιακό κ. Βορίδη, προκειμένου να τους πει ότι η ρητορική της ΝΔ είναι απλά για αντιπολιτευτικούς λόγους και πως παραμένει νεοφιλελεύθερη.Ο κ. Τσακαλώτος έκανε χιούμορ και με το κόστος της διαπραγμάτευσης. «Μπορώ πιο εύκολα να πιστέψω ότι ο κ. Μητσοτάκης ήταν πολιτικός κρατούμενος απ' ότι το κόστος ήταν 86 δις ευρώ» είπε χαρακτηριστικά.«Διαπραγματευτήκαμε σκληρά, είχαμε και νίκες και ήττες» προσέθεσε.Η τακτική της κυβέρνησης ΣΥΡΙΖΑ κόστισε στη χώρα από 86 έως 100 δισ. ευρώ επισήμανε ο Χρήστος Σταϊκούρας, παρουσιάζοντας εκ μέρους της ΝΔ την πρόταση της αξιωματικής αντιπολίτευσης για την ανάγκη σύστασης εξεταστικής επιτροπής σχετικά με το «plan X».Σχολιάζοντας τις αποκαλύψεις Γκάλμπρεϊθ κάλεσε τον πρωθυπουργό να πει ανοιχτά αν και από πότε σχεδίαζε το κλείσιμο των τραπεζών. «Δεν μπορεί ο κ. Τσίπρας να αρκείται σε απαντήσεις μέσω συνεντεύξεων» είπε χαρακτηριστικά ο βουλευτής της ΝΔ.«Θα ψηφίσουμε την πρόταση της αξιωματικής αντιπολίτευσης, αλλά επιμένουμε πως θα πρέπει να διερευνηθεί συνολικά η περίοδος από την ένταξη της χώρας στο ευρώ μέχρι και σήμερα» ανακοίνωσε εκ μέρους της Δημοκρατικής Συμπαράταξης ο Ανδρέας Λοβέρδος.«Κοίτα ποιος μιλάει» απάντησε εκ μέρους της πλειοψηφίας ο βουλευτής του ΣΥΡΙΖΑ, Μάκης Μπαλαούρας και υποστήριξε πως στόχος της ΝΔ είναι ο αντιπερισπασμός στην εξεταστική για τα δάνεια των κομμάτων και των ΜΜΕ. «Στη ΝΔ απάντησε ο λαός τον Σεπτέμβριο» συνέχισε, μεταφράζοντας το εκλογικό αποτέλεσμα σε «πόρισμα» για το κόστος της διακυβέρνησης ΣΥΡΙΖΑ- ΑΝΕΛ.«Πράγματι υπήρχε plan B για την έξοδο της Ελλάδας από το ευρώ, αλλά ήταν του Σόιμπλε» τόνισε ο βουλευτής του κυβερνώντος κόμματος. Στο πλαίσιο αυτό, πέρασε στην αντεπίθεση μιλώντας για μαύρη προπαγάνδα και λευκή τρομοκρατία, καθώς ήταν η ΝΔ που προέβλεπε πως θα κλείσουν οι τράπεζες.Μάλιστα, ο κ. Μπαλαούρας είπε ότι «ίσως θα έπρεπε να έχουμε επιβάλλει τα capital controls πριν μας τα επιβάλλουν αυτοί»! Σε ότι αφορά στο κόστος των 86 δις ευρώ υποστήριξε πως πρόκειται για επαναχρηματοδότηση του χρέους και για χρήματα που οφείλει το κράτος στους πολίτες.Αίσθηση προκάλεσε η τοποθέτηση του βουλευτή του ΣΥΡΙΖΑ σύμφωνα με την οποία έχουν δημιουργηθεί 200 χιλιάδες νέες θέσεις εργασίας, κάνοντας λόγο για ρεκόρ 20ετίας και στον τομέα της ίδρυσης νέων επιχειρήσεων! «Το καραβάνι της κυβέρνησης προχωρά» κατέληξε.«Η ΝΔ προσπαθεί να κρύψει τις δικές της ευθύνες και ο ΣΥΡΙΖΑ αξιοποιεί την ευκαιρία για να αποπροσανατολίσει τους πολίτες» υποστήριξε εκ μέρους του ΚΚΕ ο Νίκος Καραθανασόπουλος και χαρακτήρισε την πρόταση σύστασης εξεταστικής επιτροπής «παρωδία». «Γιατί», όπως είπε, «όλα τα άλλα κόμματα συμφωνούν στην πολιτική των μνημονίων». «Ο ΣΥΡΙΖΑ συνέχισε την πολιτική της ΝΔ και του ΠΑΣΟΚ» προσέθεσε, απευθυνόμενος στον κ. Τσακαλώτο. Σε ότι αφορά στη στάση του ΚΚΕ στη ψηφοφορία ανακοίνωσε πως οι βουλευτές του κόμματος θα επιλέξουν το «παρών».«Για διαπραγμάτευση φιάσκο και... άδοξο τέλος στην ερωτική σχέση του ΣΥΡΙΖΑ με τον λαό» μίλησε ο βουλευτής του Ποταμιού Ιάσων Φωτήλας και δήλωσε ότι το κόμμα του θα υπερψηφίσει την πρόταση της ΝΔ, όπως κάνει με κάθε πρωτοβουλία υπέρ της αποκάλυψης της αλήθειας. Σχολιάζοντας τα όσα έγιναν την περίοδο πέριξ του δημοψηφίσματος έκανε λόγο για «εβδομάδα μίσους και ανοησίας» και κατηγόρησε την κυβέρνηση πως έπαιξε άσχημο παιχνίδι στην πλάτη των πολιτών και των καταθέσεών τους.Για επιφανειακό δικομματισμό μίλησε ο βουλευτής της Δημοκρατικής Συμπαράταξης, Γιάννης Κουτσούκος, και επανέλαβε πως «αυτό που χρειάζεται η Ελλάδα είναι μία και μόνη εξεταστική: από την ώρα που η χώρα μπήκε στο ευρώ έως σήμερα». Ο κ. Κουτσούκος ζήτησε από τον Ευκλείδη Τσακαλώτο να ρωτήσει για τη πως μπήκε η Ελλάδα στην ΟΝΕ τον... κ. Χριστοδουλάκη «που τον έχετε στη λίστα για το υπουργικό συμβούλιο»!Στο κόστος της διαπραγμάτευσης ΣΥΡΙΖΑ- ΑΝΕΛ ο βουλευτής του ΠΑΣΟΚ ανέφερε και τον αφελληνισμό των τραπεζών, πραγματικότητα την οποία θα αντιμετωπίσουν σύντομα οι πολίτες.«Σκοπός μας ήταν η σωτηρία της χώρας εντός του ευρώ» υποστήριξε εκ μέρους της κυβερνητικής πλειοψηφίας ο βουλευτής των ΑΝΕΛ, Δημήτρης Καμμένος. Πιάνοντας το «νήμα« από εκεί που το είχε αφήσει ο κ. Μπαλαούρας είπε ότι η αντιπολίτευση θα έπρεπε να έχει πει... μπράβο και ευχαριστώ στην κυβέρνηση για τις επιτυχίες της στην οικονομική πολιτική!Επιθετικός εμφανίστηκε ο βουλευτής της Ένωσης Κεντρώων, Μάριος Γεωργιάδης. «Πριν από 1,5 χρόνο ξεκίνησε μια σύγχρονη Οδύσσεια, χωρίς όμως σοβαρή ηγεσία» ανέφερε στην αρχή της ομιλίας του, επισημαίνοντας πως η κυβέρνηση ΣΥΡΙΖΑ- ΑΝΕΛ έδειξε «τραγική ανευθυνότητα». «Αντί να σκίσουν τα μνημόνια άφησαν τη χώρα στο έλεος των ανέμων, των αγορών και των δανειστών» σημείωσε και χαρακτήρισε «ταξίδια αναψυχής» τη δήθεν σκληρή διαπραγμάτευση. Με αυτό το σκεπτικό τάχθηκε υπέρ της σύστασης εξεταστικής επιτροπής από το 2004 έως σήμερα και ανακοίνωσε πως η Ένωση Κεντρώων δε θα ψηφίσει την πρόταση της ΝΔ.«Όσοι δικαιολογούν τα ψέματα ως αυταπάτες είναι πολιτικοί αυταπατεώνες» τόνισε ο Ανδρέας Λοβέρδος και υπενθύμισε πως είχε χαρακτηρίσει κλόουν τον Γιάνη Βαρουφάκη. «Κανείς δε μπορεί να λέει ότι δεν ήξερε» προσέθεσε επιρρίπτοντας ευθύνες για τον πρώην υπουργό Οικονομικών στον πρωθυπουργό.Να ανοίξουν τον... ποινικό κώδικα κάλεσε τους βουλευτές του ΣΥΡΙΖΑ ο βουλευτής της ΝΔ Νίκος Δένδιας και να διαβάσουν τις διατάξεις που προβλέπουν ποινή φυλάκισης σε όσους ζημιώνουν τη χώρα. Σε ότι αφορά στο μέγεθος της ζημιάς σημείωσε ότι είναι δύσκολο να υπολογιστεί, επικαλέστηκε όμως τον κ. Ρέγκλινγκ που ανέβασε το ποσό πάνω από τα 100 δις ευρώ. «Εξεταστική θα γίνει, είτε από αυτή, είτε από την επόμενη Βουλή» κατέληξε.«Ο κ. Τσίπρας δεν είχε καμία αυταπάτη, το ερώτημα είναι αν είχε δόλο» σημείωσε ο βουλευτής της ΝΔ, Χρίστος Δήμας. «Η επιβολή των capital controls ήταν ξεκάθαρα στο σχέδιο της κυβέρνησης» προσέθεσε.«Το μόνο που δεν έχει γίνει ακόμη είναι ΣΥΡΙΖΑ και ΑΝΕΛ να υιοθετήσουν ως σήμα τον... Πινόκιο» επισήμανε στη δική του ομιλία ο Γρηγόρης Ψαριανός από το Ποτάμι και αναφέρθηκε στις υποσχέσεις και τα συνθήματα των δύο κομμάτων που ξέχασαν από την ώρα που έγιναν κυβέρνηση.Καυστικός εμφανίστηκε ο ανεξάρτητος βουλευτής Χάρης Θεοχάρης. Είπε ότι «στο εξωτερικό ήδη λένε ότι ο πρωθυπουργός είναι ο χειρότερος διαπραγματευτής, σε λίγο θα γίνει και... διδακτορικό»! «Ο κ. Τσίπρας δεν έχει ακόμη πει αν και το σχέδιο Β ήταν αυταπάτη» επισήμανε και μίλησε για θεσμική εκτροπή, αδυναμία και ανικανότητα του πρωθυπουργού να ελέγξει την κυβέρνησή του. Στο πλαίσιο αυτό, ανακοίνωσε πως θα στηρίξει την πρόταση της ΝΔ για τη σύσταση εξεταστικής επιτροπής.«Ψηφίζετε μνημόνια, αλλά μυαλό δεν βάλατε»! Με αυτά τα λόγια ξεκίνησε την τοποθέτησή του ο αντιπρόεδρος της ΝΔ, Άδωνις Γεωργιάδης. Αναφερόμενος στην πρόταση εξεταστικής υποστήριξε ότι πρέπει να γίνει με βάση τη δήλωση Ρέγκλινγκ για ζημιά 100 δις ευρώ το πρώτο εξάμηνο του 15' και την αντίστοιχη εκτίμηση του Γιάννη Στουρνάρα πως το κόστος της διαπραγμάτευσης ξεπέρασε τα 86 δις ευρώ. Η παρέμβαση του αντιπροέδρου της ΝΔ προκάλεσε την αντίδραση του Τέρενς Κουίκ, που επανέλαβε ότι δεν άκουσε τίποτα για το PSI. «Κύριε Κουίκ γιατί δεν κάνετε εξεταστική για το PSI» ρώτησε τον υφυπουργό με τη σειρά του ο κ. Γεωργιάδης και επισήμανε ότι το σύνολο των βουλευτών του ΣΥΡΙΖΑ και των ΑΝΕλ έχουν υπογράψει ότι το PSI έκανε καλό στην οικονομία μας.«Οι επιπτώσεις του επταμήνου του 2015 είναι τραγικές και ανυπολόγιστες» τόνισε ο Ευάγγελος Βενιζέλος και αναφέρθηκε στα capital controls, τη φυγή καταθέσεων, την ύφεση κοκ. Ειδικότερα για τον έλεγχο του τραπεζικού συστήματος από τους ξένους σημείωσε ότι η εικόνα αυτή είναι καταθλιπτική και δεν αφήνει χαραμάδες αισιοδοξίας. «Τσίπρας και Γκάλμπρεϊθ ενοχοποιούν τον κ. Τσίπρα» συνέχισε και διαχώρισε την ανάγκη εναλλακτικού σχεδίου από το plan Χ ως επιλογή σε βάρος των θεσμών και της προοπτικής της χώρας. Στο πλαίσιο αυτό μίλησε για διαρκές πραξικόπημα από μεγάλα και επαναλαμβανόμενα ψέματα. Ως παραδείγματα ανέφερε τη σύγκρουση στη Δικαιοσύνη, αλλά και τον παραγκωνισμό του ΕΣΡ στο θέμα των τηλεοπτικών αδειών. «Μετά την ήττα της μαγκιάς στον εκλογικό νόμο η κυβέρνηση ξεκίνησε τα παιχνίδια με το Σύνταγμα» συνέχισε την επίθεσή του ο πρώην πρόεδρος του ΠΑΣΟΚ.«Το παραμύθι με το ηθικό πλεονέκτημα του ΣΥΡΙΖΑ τελείωσε σήμερα οριστικά» τόνισε ο βουλευτής της Δημοκρατικής Συμπαράταξης, Γιάννης Μανιάτης.«Η... γαλαζοσκουφίτσα θα έσωζε τη γιαγιά- Ελλάδα αλλά εμφανίστηκε ο κακός λύκος- ΣΥΡΙΖΑ» ανέφερε με σκωπτική διάθεση ο βουλευτής του κυβερνώντος κόμματος, Νάσος Αθανασίου. Με αυτή την αφετηρία κατηγόρησε τη ΝΔ για αθλιότητα, επειδή επιχείρησε να παρερμηνεύσει το ερώτημα του δημοψηφίσματος και για προσπάθεια ποινικοποίησης της πολιτικής ζωής.Νότης Μηταράκης: «Όλοι πρέπει να επιδιώκουμε την αλήθεια, γιατί ο λαός έχει κάνει μεγάλες θυσίες και έχει δικαίωμα να ξέρει γιατί επιστρέψαμε στην ύφεση. Ποιος ευθύνεται για το κλείσιμο των τραπεζών και γιατί η χώρα αναγκάστηκε να υπογράψει και τρίτο μνημόνιο».Χρήστος Μαντάς- κοινοβουλευτικός εκπρόσωπος ΣΥΡΙΖΑ: «Άσφαιρη με μίζερη η πρωτοβουλία της ΝΔ - Προσωπικά δεν είμαι οπαδός των εξεταστικών επιτροπών και της ποινικοποίησης της πολιτικής ζωής».Κατερίνα Μάρκου- Δημοκρατική Συμπαράταξη: «Ο Τσίπρας αξιοποίησε τον αδίστακτο Βαρουφάκη και περίμενε να κάνει την παρέμβασή του, αλλά ήταν ζημιά πάνω στη ζημιά - Ο πρωθυπουργός πρέπει να διαψεύσει άμεσα και κατηγορηματικά τον Σκάλμπρεϊθ - Η κυβέρνηση περνά ότι της ζητούν απλά και μόνο για να κρατήσει την καρέκλα».Δημήτρης Καβαδέλας- Ένωση Κεντρώων: «Επικίνδυνοι και γελοίοι οι χειρισμοί Βαρουφάκη, αλλά ο Τσίπρας δεν έχει κλέφτες στο κόμμα του».Γιώργος Μαυρωτάς- Ποτάμι: «Γιάνη προχώρα του είπε ο πρωθυπουργός, ο Γιάνης προχώρησε και ο λαός παρακολούθησε το ακριβότερο μάθημα θεωρίας των παιγνίων στην ιστορία, πληρώνοντας μερικά δις ευρώ ως δίδακτρα»!